ผมเคยเป็นซิฟิลิสมาก่อน ฉีดยาไปแล้ว ผลออกมาเป็น 1:1 แต่ปัจจุบันไปตรวจซ้ำ พบว่าขึ้นมา 1:8 (ตรวจคนละสถาบัน) และมีผื่นหลายจุดขึ้นบริเวณองคชาติ มีอาการคัน แสบนิดๆ ไม่ทราบเป็นอาการเริ่มแรกหรือป่าวคับ แล้วซิฟิลิซ สามารถติดต่อได้ทางไหนบ้างครับ
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่งติดต่อผ่านการสัมผัสกันของเยื่อบุอวัยวะเพศหรือสารคัดหลั่งจากร่างกาย เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัว เพราะสามารถรักษาให้หายได้ด้วยการให้ยาฆ่าเชื้อเพนนิซิลิน เป็นโรคที่พอรักษาหายแล้วก็กลับมาเป็นใหม่ได้เรื่อยๆแนะนำให้รีบไปพบแพทย์เพื่อทำการรักษา จากประวัติที่ให้มา อาจมีการติดเชื้อซ้ำขึ้นมาได้ค่ะการป้องกันคือการใส่ถุงยางอนามัยขณะมีเพศสัมพันธ์ และพาคู่นอนไปรักษาด้วย ไม่อย่างนั้นก็ติดกันไปมา รักษาไม่หายขาดค่ะ